Oberstløjtnant, senere amtmand over [[Korsør Amt|Korsør]] og [[Antvorskov Amt]]er, etatsråd [[Christian Vind (amtmand)|Christian Vind]] (1664-1712) – en anden af ovennævnte vicekansler Holger Vinds sønner – var fader til [[kommandant]] i [[Nyborg]], generalmajor, kammerherre og hvid ridder [[Holger Christian Vind]] (1704-1763) og til gehejmekonferensråd, kammerherre og hvid ridder [[Niels Krabbe Vind]] (1705-1766). Sidstnævnte blev [[1739]] dansk [[gesandt]] i [[Paris]], [[1744]] i [[Stockholm]], vendte [[1753]] tilbage til [[København]], udnævntes da til deputeret i Admiralitets- og Kommissariatskollegiet og blev senere overhofmester hos dronningen, kurator for Vemmetofte Kloster og direktør for [[Øresunds Toldkammer]]. Vicekansler Holger Vind var endelig fader til kommanderende general nordenfjelds, kommandant i [[Fredrikstad]], generalmajor [[Ove Vind]] (1665-1722), hvis søn, oberstløjtnant Holger Christian Vind til [[Teigegård]] ved [[Tønsberg]] (1693-1744), var fader til major, [[hofjægermester]] [[Ove Johan Vind]] til [[Hindemae]] (1730-1805). Dennes søn, kammerherre, hofjægermester [[Christian Andreas Vind]] til [[Sanderumgård]] og [[Bækkeskov]] (1794-1869), der i sine unge dage havde deltaget i [[slaget ved Sehested]] ([[1813]]), efter hvilket han hædredes med [[Dannebrogordenen|Ridderkorset]], blev fader til gehejmekonferensråd, kammerherre [[Carl Rudolph Emil Vind]] til Bækkeskov (1829-1906), som [[1868]] udnævntes til gesandt i [[Sankt Petersborg]] og 1884 i [[Berlin]], hvor han repræsenterede Danmark til [[1902]], og til kammerherre, hofjægermester, [[cand.jur.]] [[Sophus Gustav Holger Vind]] til Sanderumgård (1842-1913), kendt som en fremskreden og dygtig landmand. Sidstnævnte var fader til [[Ove Vind (godsejer)|Ove Holger Christian Vind]] til Sanderumgård (1877-1954), der var fader til atleten, kammerherre, hofjægermester [[Ivar Vind|Ivar Emil Vind]] til Sanderumgård (1921-1977), fader til kammerherre [[Erik Vind|Erik Ove Carl John Emil Vind]] (født 1954). I den kendte liste over adelens tilnavne tales om »de kække« Vind'er.
Historie